**Grad Čakovec**

Europski socijalni fond – „OP učinkoviti ljudski potencijali 2014. – 2020.“

INFORMACIJE O PROVEDBI PROJEKTA **„Osiguravanje pomoćnika učenicima s teškoćama u OŠ Grada Čakovca – VI“**

 Čakovec, listopad 2022.

 „Osiguravanje pomoćnika učenicima s teškoćama u OŠ Grada Čakovca – VI“ referentni broj ugovora: UP.03.2.1.07.0028., Grad Čakovec u suradnji s projektnim partnerima i ove devete školske godine za redom provodi projekt sufinanciran iz Europskog socijalnog fonda.

Ukupna vrijednost projekta je 2.310.391,80 kn, od čega bespovratna sredstava iz ESF (Europskog socijalnog fonda) iznose 85% ukupnog iznosa tj. 1.963.833,03 kn, dok Grad Čakovec sufinancira 15% iznosa tj. 346.558,77 kn iz proračuna Grada.

Projektni partneri i ove školske godine su: I OŠ Čakovec, II OŠ Čakovec, III OŠ Čakovec, Centar za odgoj i obrazovanje Čakovec, OŠ Ivanovec, OŠ Kuršanec i Razvojna agencija grada Čakovca - Čakra d.o.o.

Glavni ciljevi projekta su:

1. Stvoriti preduvjete za uključivanje učenika s teškoćama u razvoju u osnovnoškolske ustanove Grada Čakovca.

2. Zaposliti educirane osobe.

3. Osvijestiti i senzibilizirati širu lokalnu zajednicu o važnosti uključivanja učenika s teškoćama u redovite osnovne škole što je temelj za ostvarenje društva jednakih mogućnosti za sve.

U školskoj godini 2022./2023. osnovne škole Grada Čakovca će zaposliti ukupno 51 pomoćnika u nastavi za 59 učenika s teškoćama u razvoju, te educirati sve pomoćnike kojima je edukacija potrebna kako bi kvalitetno pružali potporu u direktnom radu.

Planirano je zapošljavanje pomoćnika: I OŠ 10 pomoćnika za 10 učenika; II OŠ 5 pomoćnika za 5 učenika; III OŠ 2 pomoćnika za 2 učenika; COO 22 pomoćnik za 30 učenika; OŠ Ivanovec 5 pomoćnika za 5 učenika i OŠ Kuršanec 7 pomoćnika za 7 učenika.

„Sadržaj ovog materijala isključiva je odgovornost Grada Čakovca.“